Richard Leakey

Richard Erskine Frere Leakey (* 19. december 1944, Nairobi, Keňa† 2. január 2022) bol kenský paleontológ, archeológ a politik, do marca 1994 predseda Kenského národného múzea.

 Životopis 
Jeho rodičmi boli archeológovia a antropológovia Mary a Louis Leakey.

Strednú školu nedokončil a živil sa ako organizátor safari.Antropologický slovník vydaný Masarykovou univerzitou, s. 10

Preslávili ho výskumy na východnom brehu jazera Turkana, kde v roku 1984 našiel kostru asi deväťročného chlapca druhu Homo ergaster, známu ako KNM-WT 15000 alebo turkanský chlapec.

V roku 1993 utrpel leteckú nehodu, následkom ktorej mu museli amputovať obe nohy.Academy od Achievement

V roku 1995 patril k zakladateľom opozičnej strany Safina (Archa Noemova), v rokoch 1999 až 2001 zasadal v kenskej vláde.http://rozvojovky.vse.cz/st-kena.php  Rozvojovky (VŠE Praha) Od roku 2002 prednášal antropológiu na Stony Brook University v USA.Stony Brook University, Press release, 27 March 2007: "World-Renowned Anthropologist Richard Leakey to be Honored at Stony Brook University's 50th Anniversary Gala April 11". 

Roku 2004 sa stal riaditeľom programu na ochranu divokej prírody WildlifeDirect.

Od roku 2007 pôsobil v kenskej pobočke organizácie Transparency International."Leakey takes over at TI", The Standard (Kenya), 4 April 2007. Angažoval sa v boji proti plánu tanzánskej vlády postaviť diaľnicu cez národný park Serengeti.Ekolist.cz, 17. 8. 2010

Označoval sa za ateistu a žiadal, aby sa vo všetkých školách učilo o evolúcii.Rozhovor pro časopis The Humanist, 29. 7. 2012

 Literatúra 
Je autorom publikácií:
 General History of Africa, 1976
 Origins 1978
 People of the Lake, 1979 – česky Lidé od jezera (Edice Kolumbus 1984)
 The Making of Mankind, 1981
 The Origin of Humankind (Perseus Books Group, 1994) – česky Původ lidstva (Mistři věd 1996)
 The Sixth Extinction (with Roger Lewin) (Bantam Dell Pub Group, 1995)
 Wildlife Wars: My Fight to Save Africa's Natural Treasures (with Virginia Morell) (St. Martin's Press, 2001) – česky Války v divočině (BB art 2003)

 Referencie 

 Iné projekty 

 Externé odkazy 
 Richard Leakey v pořadu Vstupte! – Český rozhlas Leonardo, 8. září 2009
 Web o rodině Leakeyových
 Encyclopaedia Britannica

 Zdroj 

Kategória:Osobnosti z Nairobi
Kategória:Kenskí archeológovia
Kategória:Paleontológovia
Kategória:Antropológovia
Kategória:Ateisti
Kategória:Ochrancovia prírody
Kategória:Spisovatelia literatúry faktu
Kategória:Kenskí politici
Kategória:Evoluční biológovia
Kategória:Členovia Kráľovskej spoločnosti